./data/phi0914/phi00136/phi0914.phi00136.perseus-lat1.xml
Titus Livius (Livy)
inde diversi ad duas simul oppugnandas urbes profecti   intersunt septem ferme milia passuum; et quia Lamia       cum posita est in tumulo, tum regionem maxime Oetae spectat, oppido quam breve       intervallum videtur, et omnia in conspectu sunt   cum  enixe, velut proposito certamine, Romani Macedonesque diem ac noctem aut       in operibus aut in proeliis essent, hoc maior difficultas Macedonibus erat, quod       Romani aggere et vineis et omnibus supra terram operibus, subter Macedones       cuniculis oppugnabant, et in asperis locis silex saepe inpenetrabilis ferro       occurrebat   et cum parum procederet inceptum,       per colloquia principum oppidanos temptabat rex,  ut urbem dederent, haud dubius, quin, si prius Heraclea capta foret, Romanis       se potius quam sibi dedituri essent, suamque gratiam consul in obsidione       liberanda facturus esset   nec eum opinio est       frustrata; confestim enim ab Heraclea capta nuntius venit, ut oppugnatione       absisteret: aequius esse Romanos milites, qui acie dimicassent cum Aetolis,       praemia victoriae habere   ita recessum ab       Lamia est, et propinquae clade urbis ipsi, ne quid simile paterentur,       effugerunt